ПРЕГЛЕД СТАЊА ПОРЕСКОГ ДУГА

Порески обвезник, његов законски заступник, овлашћени представник или пуномоћник, подноси захтев за преглед стања пореског дуга на рачунима локалних јавних прихода.

Усмени или писмени захтев се подноси на шалтеру 2 и 3 Услужног центра Градске управе Града Сомбора (приземље зграде „Жупаније“) сваког радног дана у периоду од 8 до 15 часова, или поштом на адресу Сомбор, Трг Цара Уроша бр. 1, са назнаком за Одељење локалне пореске адмнистрације.

Ако захтев садржи формални недостатак који спречава поступање по истом или је неразумљив или непотпун орган обавештава подносиоца о начину на који ће уредити захтев односно отклонити недостатак и оставља рок за исто, а који не може бити краћи од 8 дана, уз упозорење да ће уколико подносиоц не поступи по захтеву, поднесак одбацити као неуредан.

На основу поднетог захтева странке и на основу увида у евиденцију пореских обвезника, орган издаје оверен упит стања на рачунима локалних јавних прихода.